16 студзеня выдалася марозным і сонечным. Такое ж надвор’е, толькі больш снежнае, было ў гэты дзень роўна 50 гадоў назад, калі Эдуард і Геня Вештарты перад Богам і людзьмі далі адзін аднаму свае сардэчныя абяцанні. Сёння, праз паўстагоддзя, усё такія ж закаханыя, яны шчыра глядзяць адзін аднаму ў вочы. А ў тых вачах крыштальна чыстыя слёзы падзякі і радасці, што годна пражылі, што не здрадзілі дадзеным адзін аднаму абяцанням.